CELEX: E2016J0004
Language: el
Date: 2016-11-16 00:00:00
Title: Απόφαση του Δικαστηρίου, της 16ης Νοεμβρίου 2016, στην υπόθεση E-4/16 — Εποπτεύουσα Αρχής της ΕΖΕΣ κατά του Βασιλείου της Νορβηγίας (Μη συμμόρφωση με απόφαση του Δικαστηρίου με την οποία διαπιστώνεται παράλειψη εκπλήρωσης υποχρεώσεων — άρθρο 33 της συμφωνίας περί Εποπτείας και Δικαστηρίου —Αναγκαία μέτρα για την εκτέλεση απόφασης του Δικαστηρίου)

15.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/49
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 16ης Νοεμβρίου 2016
   στην υπόθεση E-4/16
   Εποπτεύουσα Αρχής της ΕΖΕΣ κατά του Βασιλείου της Νορβηγίας
   
      (Μη συμμόρφωση με απόφαση του Δικαστηρίου με την οποία διαπιστώνεται παράλειψη εκπλήρωσης υποχρεώσεων — άρθρο 33 της συμφωνίας περί Εποπτείας και Δικαστηρίου —Αναγκαία μέτρα για την εκτέλεση απόφασης του Δικαστηρίου)
   
   (2017/C 189/13)
   Στην υπόθεση E-4/16, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ με αίτημα να αναγνωριστεί ότι το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, επειδή παρέλειψε να λάβει, εντός της ταχθείσας προθεσμίας, τα αναγκαία μέτρα για να συμμορφωθεί με την απόφαση του Δικαστηρίου της 2ας Δεκεμβρίου 2013 στην υπόθεση E-13/13, Εποπτεύουσα Αρχή της ΕΖΕΣ κατά Νορβηγίας, το Δικαστήριο, αποτελούμενο από τους Carl Baudenbacher, Πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση στις 16 Νοεμβρίου 2016, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, επειδή παρέλειψε, εντός της ταχθείσας προθεσμίας, να λάβει τα αναγκαία μέτρα για να συμμορφωθεί με την απόφαση του Δικαστηρίου της 2ας Δεκεμβρίου 2013 στην υπόθεση E-13/13, Εποπτεύουσα Αρχή της ΕΖΕΣ κατά Νορβηγίας.
            
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.